b'\n_START_ARTICLE_\nLiivil\xc3\xa4isten lippu\n_START_PARAGRAPH_\nLiivil\xc3\xa4isten lippu on liivil\xc3\xa4isi\xc3\xa4 edustava lippu. Lipun v\xc3\xa4rien suhteet ovat samat kuin Latvian lipussa eli 2:1:2. Lipun vihre\xc3\xa4 v\xc3\xa4ri edustaa mets\xc3\xa4\xc3\xa4, valkoinen rantahietikkoa ja sininen merta. N\xc3\xa4m\xc3\xa4 taas edustavat liivil\xc3\xa4isille t\xc3\xa4rke\xc3\xa4\xc3\xa4 kalastuselinkeinoa. Lipun otti k\xc3\xa4ytt\xc3\xb6\xc3\xb6n Liivil\xc3\xa4isten liitto ja sit\xc3\xa4 k\xc3\xa4ytettiin ensimm\xc3\xa4isen kerran vuonna 1923.\n_START_SECTION_\nHistoria\n_START_PARAGRAPH_\nLiivil\xc3\xa4isten lipun suunnitteli Didrik Volganski, joka oli Suomeen muuttaneen Edgar Vaalgamaan is\xc3\xa4. Joidenkin tietojen mukaan h\xc3\xa4n suunnitteli my\xc3\xb6s lipun, jossa lipun v\xc3\xa4rit ovat p\xc3\xa4invastoin kuin nykyisess\xc3\xa4 lipussa. H\xc3\xa4n ei kuitenkaan itse maininnut mit\xc3\xa4\xc3\xa4n t\xc3\xa4st\xc3\xa4 lipusta. K\xc3\xa4yt\xc3\xb6ss\xc3\xa4 on ollut lipun versio, jossa lipun kent\xc3\xa4t olivat yht\xc3\xa4 suuria. Lippua k\xc3\xa4ytettiin ensimm\xc3\xa4isen kerran 18. marraskuuta 1923 Mazirbess\xc3\xa4 pidetyill\xc3\xa4 juhlilla. Suurimman osan neuvostoaikaa lipun k\xc3\xa4ytt\xc3\xb6 oli kielletty. Se otettiin uudelleen k\xc3\xa4ytt\xc3\xb6\xc3\xb6n vuonna 1988 Liivil\xc3\xa4isten p\xc3\xa4ivien yhteydess\xc3\xa4. Lipun lahjoitti Suomalaisuuden Liitto ja se vihittiin Mazirben kirkossa.'